ગમે તેમ હોય, પણ એક વાત તો નક્કી જ છે કે આપણને બધાને બીજાઓની મૂર્ખાઈની વાતો સાંભળવામાં ખૂબ આનંદ આવે છે. નાનાં બાળકો અનુભવના અભાવે ચોવટ કરીને આવો આનંદ લઇ શકતા નથી, તેથી તેઓ મૂરખ પાત્રો અને તેમના છબરડાઓની વાર્તાઓ વાંચીને કે સાંભળીને અથવા તેવી ટીવી સિરિયલ (બધી કાર્ટુન સીરીયલ) જોઇને આનંદ લે છે. બાળપણમાં મહાન મૂરખ પાત્ર “અડવા”ની વાતો બધાએ વાંચી જ હશે. વળી ટીડા જોશી, મિયાં ફૂસકી, શેખચલ્લી, જેવાં અનેક પાત્રો (જે બધાં તેના સર્જકોએ સાચૂકલાં માણસો પરથી પ્રેરણા લઈને જ સર્જયાં છે) આપણા બાળપણને આનંદિત બનાવી ચૂક્યાં છે.